钦定古今图书集成/历象汇编/历法典/第068卷 > 五纬历指四
## 钦定古今图书集成/历象汇编/历法典/第068卷 > 五纬历指四

火星

按《古天图》，火星属第四重天，在太阳之上，土木之下。
今因《新测》及《新图》，博考前贤遗论，凡会合伏太阳则
在其上，凡夕退冲太阳则在其下，而于地更近也。
火星视行，絜他星之行更奇，或行逾二百馀日，不及
天周一宫，或越四旬日而行过一宫，不达其道者，曰
无法之行也。古比利尼阿〈西大士〉曰：“火星之行，不能测
度，言甚难也。”《勒爵》〈亦西精历之士〉测火星之曲路，欲求作图，
永为世法，历年久而无成功，自怼虚费功力，闷而几
毙。后世之士益敏学如苐谷，二十年中，心恒不倦，每
夜密密测算，谋作图法，未竟而毙。其门人格白尔续
著为《火星行图》一部，分五卷，七十二章，定其经纬高
低之行。但穷其理，未有成表。测法虽明，未解其用，阙
然未备。后马日诺及色物利诺二人相继作表用法，
始全玆本指以古今讲测诸法，择其最要者译之。
如土木二星等法，测火星本天两心差，及其最高，必
用火星冲太阳测，盖以是时无岁行之差，而但有本
天之盈缩差也。凡法十五章如左：〈后题止十有一此作十五恐有讹〉

测火星最高及两心差，先法第一。

用古三测，与测土、木二星法同。

第一测总积四千八百四十三年，为“汉顺帝永建五
年庚午十二月十一日丑初。”〈西历本地〉测火星经度，为实
沈宫二十一度○分。于时太阳平行躔其对冲宫度，
为析木宫同度。

《测星算》曰：“二者并重，彼此测算相比，可得其相对之时不谬。”

第二测总积四千八百四十八年，为“汉顺帝阳嘉四
年乙亥二月二十一日亥初。”〈西历〉本地测火星经度，在
鹑火宫二十八度二十分。于时太阳平行，躔其《冲元》
枵宫度分同。〈以算得之〉

第三测总积四千八百五十二年，永和四年己卯五
月二十七日亥正。〈西历〉本地测火星经度，在析木宫二
度三十四分。于时太阳平行躔其冲实沈宫同度分。
前二测中积为一千五百二十九日二十二时。〈小时〉此
时依前所定平行数，得火星行八十一度四十四分，
全周外又两所测火星之视经度差。〈从实沈宫某度至鹑火宫某度〉
为六十七度五十分。平行视行相减，得十三度五十
四分，为均数也。平行大，视行小。〈用不同心圈〉可知二测在
最高之左右。

后二测中积一千五百五十六日四刻。此时依平行
率，火星平行全周外，为九十五度二十八分。视行。〈两测
两经度之较〉九十三度四十四分，两行相减，得较为一度
四十四分，乃均数也。均数小，因知两测并在最高同
方，或左或右。

以三测中积两行数及其较用不同心圈作图，如土、
木二星等。此三测置火星在本道下，如本圜平面内
测之，不求其纬。盖火星纬南北比土、木二星更多，又
凡冲太阳，其纬益大，即测其经度者，亦不得指为黄
道度，又不得为本道度。然测法或用黄道度或本道
度，因其差有限，不碍于算也。故用如在一平面上
甲乙丙戊为火星本行之圈，于黄道不同，而于相交
处任取甲为第一测火星所在。从天顺数右行本圈
上，取前二测中积平行之度分，即八十一度有奇，至
乙乙为第二测火星所在之处。又顺天再数，得后二
测中积平行之度，即九十五度有奇，至丙丙为第三
测火星所布之处也。

此本圈之心非地心，乃火星平行圈之心。又因上论
《甲乙》二测在最高左右，则地心在本圈心下任取一
点如丁，为黄道之心。〈不知两心差故任取〉从甲乙丙三测到丁。